पारा 13 डिग्री के आसपास, बना है ठंड का एहसास
उत्तरी छग के मैनपाट की तरह दक्षिणी हिस्से में स्थित बस्तर में ठंड का सीजन गुजर जाने के बाद भी गुलाबी सर्दी का एहसास बना हुआ है। बुधवार को अंबिकापुर में न्यूनतम तापमान 12.9 और जगदलपुर में 13.1 डिग्री सेल्सियस रिकार्ड किया गया। इन दिनों यहां रात का पारा 15 डिग्री सामान्य माना जाता है। इस लिहाज से न्यूनतम तापमान अभी भी सामान्य से 2 डिग्री नीचे चल रहा है। यही वजह है कि लोगों को रात में और सुबह के पहर गुलाबी ठंड का एहसास अभी हो रहा है। मौसम वैज्ञानिकों की मानें तो अगले चार दिन तक अभी ऐसा ही मौसम रहेगा। वहीं ठंड के गुजरे इस सीजन में यह पहला मौका नहीं है जब बस्तर ने सर्दी के मामले में छग के शिमला माने जाने वाले मैनपाट को टक्कर दी हो। नवंबर 2016 में 4 बार ऐसे मौके आ चुके हैं।
एक मार्च से शुरू होता है गर्मी का मौसम
बस्तर में आम तौर पर जनवरी के तीसरे सप्ताह से सर्दी कम होनी शुरू हो जाती। है। इस साल सीजन लंबा हो गया है। एक मार्च से गर्मी शुरु होती है जबकि अभी रात का पारा सामान्य से 2 डिग्री नीचे चल रहा है। अभी 3-4 दिन मौसम ऐसा ही रहेगा। आरके सोरी, सहायक वैज्ञानिक, मौसम विज्ञान विभाग
इसलिए गुलाबी ठंड अभी जगदलपुर में
उत्तर भारत में बनने वाले पश्चिमी विक्षोभ जब गुजर जाते हैं तो वहां से आने वाली सर्द हवाएं पहले छग के अंबिकापुर इलाके को प्रभावित करती हैं। उसके 48 घंटे के बाद यह अपना असर बस्तर में दिखाती हैं। अभी ऐसी ही स्थिति बनी हुई है। हालांकि मंगलवार को भी शिमला में बारिश हुई है। इसी कारण अगले 2-3 दिन तक यहां आने वाली उत्तरी हवाएं गुलाबी ठंड को बरकरार रखेंगी। पिछले साल की तुलना भी यदि करें तो इस बार बस्तर ज्यादा सर्द है।
नवंबर -16 में यह रही स्थिति रात के पारे की
तारीख जगदलपुर अंबिकापुर
19 नवंबर 10.0 डिग्री 9.6 डिग्री
20 नवंबर 10.2 डिग्री 9.7 डिग्री
21 नवंबर 9.8 डिग्री 10.1 डिग्री
22 नवंबर 10.1 डिग्री 9.9 डिग्री
23 नवंबर 9.8 डिग्री 9.9 डिग्री
पिछले साल और इस मौसम में फरवरी के पारे में अंतर
तारीख 2016 2017
25 फरवरी 19.3 डिग्री 13.1 डिग्री
26 फरवरी 20.0 डिग्री 11.6 डिग्री
27 फरवरी 21.0 डिग्री 13.0 डिग्री
28 फरवरी 19.3 डिग्री 14.3 डिग्री
एक मार्च 19.8 डिग्री 13.1 डिग्री
मौसम के तेवर
सुबह सैर पर निकलने वाले बच्चे ठंड से बचने अभी भी गर्म कपड़े पहन रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva mai_Deva mai_Deva mai_Deva mai_Deva mai_Deva bho_Deva hin_Deva